Penyanyi dan pelakon Tomok atau nama sebenarnya, Shah Indrawan Ismail mengatakan dia kini bersedia untuk mengembangkan bilangan ahli keluarganya selepas anak sulungnya, Arrianshah Akid sudah pun mencecah usia dua tahun.

Menurut Tomok, dia merasakan kini merupakan masa sesuai untuknya membesarkan jumlah ahli keluarganya untuk menyempurkan kehidupan mereka sekeluarga.

<strong>"InsyaAllah saya dan isteri sudah bersedia untuk menambah bilangan keluarga kami dengan anak kedua pula. Arrian pun sudah membesar dan rasanya dia juga memerlukan seorang adik. Cuma sehingga kini kami belum ada rezeki lagi. Saya percaya dengan penambahan ahli keluarga pasti akan sempurnakan hidup kami," katanya memetik mStar.</strong>

Pastinya peminat pun tak sabar nak tunggu kelahiran adik Arrian kan, yelah siapa tak terhibur dengan keletah anak Tomok yang comel seorang ini.

Malah sebelum ini, Tomok juga secara berseloroh tak menafikan peminat anaknya kini lebih ramai daripada peminatnya sendiri. - <strong>MYNEWSHUB.MY</strong>

Oleh: <strong>AUDREY LEE </strong>