<p style="text-align: justify;">GEORGE TOWN - Ketua Menteri Pulau Pinang Lim Guan Eng mencadangkan kepada Yang di-Pertua Negeri Tun Abdul Rahman Abbas agar Dewan Undangan Negeri (DUN) Pulau Pinang dibubarkan pada Jumaat.</p>
<p style="text-align: justify;">Ini mengukuhkan cakap-cakap bahawa empat negeri yang ditadbir Pakatan Rakyat (PR) akan dibubarkan secara serentak hanya pada hari Jumaat.</p>
<p style="text-align: justify;">Lim, dalam satu kenyataan empat perenggan, tidak menyatakan sama ada Abdul Rahman telah bersetuju dengan pembubaran itu pada Khamis.</p>
<p style="text-align: justify;">Beliau sebelum ini menghadap Abdul Rahman di Sri Mutiara, kediaman rasmi Yang di-Pertuan Negeri, pada pukul 9.30 pagi.</p>
<p style="text-align: justify;">"Saya meminta persetujuan untuk membubarkan Dewan Undangan Negeri. Saya juga menyerahkan kepada Yang di-Pertua Negeri bahawa esok adalah tarikh yang dicadangkan bagi pembubaran," katanya.</p>
<p style="text-align: justify;">Lim berkata beliau bergegas ke Kuala Lumpur untuk menghadiri mesyuarat Majlis Pimpinan Pakatan Rakyat. -<strong> mStar Online</strong></p>