KUALA LUMPUR - RHB Islamic Bank memberi sumbangan RM300, 000 bagi membantu kerja-kerja kemanusiaan untuk rakyat Palestin.

RHB Islamic Bank dalam satu kenyataan media memberitahu, sumbangan itu diserahkan kepada Mercy Malaysia.

"Majlis penyerahan sumbangan dilakukan di pejabata Majlis Agama Islam Wilayah Persekutuan (MAIWP)," kata kenyataan itu hari ini.

Menurut kenyataan itu, Menteri di Jabatan Perdana Menteri, Datuk Seri Jamil Khir Baharom hadir menyaksikan majlis penyerahan sumbangan itu.

Jelas kenyataan itu, Mercy Malaysia akan menggunakan sumbangan itu bagi memberi bantuan perubatan kepada Palestin.

Kata kenyataan itu, sumbangan itu juga digunakan untuk membantu sekolah-sekolah yang terjejas akibat serangan tentera Israel. - mynewshub.my