KUALA LUMPUR - Ketua Polis Negara Tan Sri Khalid Abu Bakar berkata polis sedang menjejaki dua suspek yang menembak dua anggotanya di Taman Lembah Maju, Ampang di sini pagi tadi menerusi petunjuk positif yang baru diperolehi pihaknya.

"Usaha mengesan suspek sedang dibuat kerana kami ada sedikit petunjuk berkenaan suspek," katanya kepada pemberita selepas melawat dua anggota polis itu di Hospital Ampang.

Insiden berlaku apabila anggota polis yang sedang menjalankan tugas rondaan telah manahan seorang lelaki dipercayai berbangsa Cina di Taman Lembah Maju, Pandan Indah Ampang.

Semasa pemeriksaan dilakukan pihak polis ternampak seorang lagi lelaki juga dipercayai berbangsa Cina berada berhampiran.

Kedua-dua suspek cuba melarikan diri dan anggota polis bertindak mengejar suspek. Dalam pada itu telah berlaku pergelutan dan suspek bertindak memukul anggota polis dengan topi keledar dan suspek juga telah melepaskan tiga das tembakan dan telah mengenai kedua-dua anggota tersebut. Suspek berjaya melarikan diri.

Berikutan insiden tersebut pihak polis kini sedang memburu dua lelaki Cina iaitu salah seorang suspek berpakaian seluar jeans warna biru lusuh berbaju kuning, tinggi lebih kurang 5' 3" berbadan kurus.

Manakala seorang lagi suspek (gambar) berpakaian seluar jeans biru gelap berbaju kemeja kelabu tinggi lebih kurang 5' berbadan gempal berambut pendek dan mempunyai tatoo harimau dibelakang badan dan suspek juga yang menembak anggota polis.

Sehubungan itu, orang ramai yang mempunyai maklumat berkaitan suspek boleh terus menghubungi talian hotline Polis Selangor di talian 03-20529999 atau Bilik Gerakan IPD Ampang Jaya ditalian 03-42524866 atau mana-mana balai polis berhampiran.

<a href="http://mynewshub.my/wp-content/uploads/IMG-20140411-WA0015.jpg"><img class="aligncenter size-full wp-image-259699" alt="IMG-20140411-WA0015" src="http://mynewshub.my/wp-content/uploads/IMG-20140411-WA0015.jpg" width="300" height="400" /></a>

&nbsp;