<p style="text-align: justify;">KUALA TERENGGANU - Persatuan Boling Padang Terengganu menyasarkan kutipan tiga emas dalam temasya Sukan Malaysia (Sukma) Perlis 2014 yang bermula 24 Mei ini.</p>
<p style="text-align: justify;">Setiausaha persatuan Ahmad Hisham Hassan berkata sasaran itu realistik berdasarkan prestasi atlet mereka sekarang.</p>
<p style="text-align: justify;">"Kali ini Terengganu turun untuk mengekalkan dua pingat emas yang diperoleh semasa Sukma tahun lepas dan sasaran satu lagi emas melalui acara bertiga wanita," katanya kepada Bernama.</p>
<p style="text-align: justify;">Beliau berkata dua emas yang diperoleh semasa Sukma tahun lepas disumbang masing-masing oleh sepasukan bertiga dan berempat lelaki.</p>
<p style="text-align: justify;">Menurutnya 12 atlet yang terbabit dalam Sukma tahun lepas juga masih layak berada dalam skuad Terengganu ke edisi kali ini. - BERNAMA</p>