Pada E3 2014 yang lepas, pihak Sony telah memperkenalkan konsol permainan PlayStation 4 mereka berwarna putih, dinamakan sebagai Glacier White.

Menariknya, konsol permainan tersebut dilihat akan turut memasuki pasaran tempatan pada tarikh pelancaran antarabangsa iaitu pada 9 September 2014.

Konsol ini akan dijual secara berasingan pada harga RM1799. Apa pun, bagi anda yang turut ingin mendapatkan pakej bersama langganan 12-bulan PS Plus dan juga permainan Destiny, pakej tersebut akan dijual pada haga RM1959.

Pendaftaran minat untuk PlayStation 4 berwarna putih ini dijangka akan dimulakan melalui pengedar rasmi Sony bermula 1 Ogos ini.

Jadi, adakah anda akan mendapatkan konsol PlayStation4 berwarna putih ini?

<a href="http://mynewshub.my/main/wp-content/uploads/2014/07/ps4-destiny-putih.jpg"><img class="aligncenter wp-image-294818" src="http://mynewshub.my/main/wp-content/uploads/2014/07/ps4-destiny-putih.jpg" alt="ps4-destiny-putih" width="550" height="366" /></a>

&nbsp;

&nbsp;

Oleh: <strong>hzqahmd</strong>