<p style="text-align: justify;">GEORGE TOWN - Polis menahan 53 rakyat asing yang bekerja sebagai pelayan pelanggan (GRO) dalam serbuan di sebuah pusat hiburan di Jalan Penang awal hari ini.</p>
<p style="text-align: justify;">Ketua Polis Daerah Timur Laut ACP Mior Faridalathrash Wahab berkata mereka yang ditahan dalam operasi empat jam berakhir pukul 5 pagi itu terdiri daripada 45 wanita Thailand, tiga Indonesia, seorang Myanmmar dan empat lelaki berperawatakan wanita warga Thailand.</p>
<p style="text-align: justify;">"Kesemua mereka berusia antara 21 dan 32 tahun itu didapati tidak memiliki permit kerja yang sah dan menyalah guna pas lawatan sosial," katanya ketika dihubungi di sini hari ini.</p>
<p style="text-align: justify;">Turut ditahan ialah seorang lelaki berusia 49 tahun dipercayai penjaga premis hiburan itu, katanya.</p>
<p style="text-align: justify;">Beliau berkata selain itu, polis turut mengambil keterangan enam pengunjung bawah umur di pusat hiburan terbabit. - BERNAMA</p>