<strong>Dalam perutusan sempena Hari Raya Aidilfitri, parti DAP dengan jelas menyatakan kebimbangan terhadap kemungkinan berlaku perpecahan dalam Pakatan PAS-DAP-PKR ekoran kegagalan sebuah parti komponennya menghormati janji dan keputusan bersama.</strong>

Kenyataan itu dibuat oleh Setiausaha Agung DAP Lim Guan Eng tetapi tidak menyebut nama parti berkenaan secara langsung.

Menurut Lim, parti itu dilihat "menidakkan begitu sahaja" keputusan Majlis Tertinggi Pakatan Rakyat.

<strong>“Isu politik yang paling besar selepas hari raya Aidilfitri ialah sama ada sistem dua parti di Malaysia akan terus kekal ekoran kemungkinan <a title=" Pakatan Rakyat Kaitkan Isu Pemandu Biadap Dengan BN" href="http://mynewshub.my/main/2014/07/16/macai-pakatan-rakyat-kaitkan-isu-pemandu-biadap-dengan-bn/" target="_blank">Pakatan</a> mungkin pecah kerana kegagalan atau keengganan salah satu parti komponen untuk menghormati dan memegang janji kepada keputusan yang telah pun dicapai secara bersama.</strong>

<strong>“Sekiranya keputusan yang dicapai bersama dalam majlis pimpinan tertinggi Pakatan boleh ditidakkan begitu sahaja oleh suatu pihak, maka kredibiliti dan survival Pakatan akan terus terguggat,” kata Lim.</strong>

Beliau dipercayai merujuk kepada pendirian pemimpin kanan <strong><a title=" PAS Kutip Zakat Tanpa Kuasa Adalah Jenayah Syariah" href="http://mynewshub.my/main/2014/07/27/pas-kutip-zakat-tanpa-kuasa-adalah-jenayah-syariah/" target="_blank">PAS</a></strong> yang tidak nampak keperluan untuk menukar menteri besar Selangor yang dicadangkan oleh PKR.

Sebuah lagi isu yang dikatakan menjadi duri dalam daging Pakatan apabila DAP Sarawak pada 20 Julai mengancam keluar Pakatan jika PAS terus bekerjasama dengan Putrajaya untuk melaksanakan hudud di Kelantan.

Dalam perutusan hari rayanya juga, Lim mengingatkan, tanpa Pakatan, Malaysia akan kembali balik kepada “era monopoli kuasa yang rakus menindas rakyat dan hanya memihak kepada kroni”.

“Semoga semangat 1 Syawal yang bermula dengan saling bermaaf-maafan akan membuka hati kita untuk sama-sama berjuang ke arah Malaysia yang berjiwa rakyat,” katanya.

Dengan kenyataan ini, sekali lagi jelas terpampang kebencian DAP kepada sebarang pendirian PAS di dalam pakatan berkenaan.

Sebelum ini, pendirian PAS untuk melaksanakan Hudud di negeri di bawah pentadbirannya di Kelantan tetapi ia ditentang habis-habisan oleh DAP ketika itu oleh Mendiang Pengerusi DAP; Karpal Singh.

Jika sebelum ini, PAS masih terus ingin setia di dalam pakatan biarpun ditentang depan-depan oleh DAP soal hudud, kita kini menunggu apa reaksi PAS berdasarkan perutusan Aidilfitri yang dilakukan oleh Lim ini. - <strong>MYNEWSHUB.MY</strong>

Oleh : <strong>KUMBANG WIRA</strong>