Apa-apa perayaan yang disambut pun, kita akan merasa lebih bahagia dan gembira dengan kehadiran semua ahli keluarga tanpa seorang pun yang terkecuali.

Begitu juga yang dirasai aktres cantik, Anzalna Nasir yang sanggup terbang ke kota London merayakan sambutan Aidilfitri kali ini dengan ibu bapanya yang kini menetap di negara empat musim itu.

Anak kedua daripada lima beradik ini juga menyatakan menyambut lebaran di negara asing bukanlah satu perkara baharu buat mereka sekeluarga.

Memetik Metro Ahad,<strong> "hendak diikutkan, memang sambutan hari raya di negara orang bukan asing bagi keluarga kami memandangkan sebelum ini kami menetap lama di Australia kerana ayah menyambung pengajiannya".</strong>

<strong>"Macam mana pun, perasaan teruja itu tetap ada kerana dapat merasai suasana Aidilfitri di tempat berbeza. Lebih penting bagi saya, walaupun jauh, kami sekeluarga dapat juga berkumpul," katanya.</strong>

Bapa Anzalna, Prof Madya Dr Mohd Nasir Ibrahim menetap di <strong><a title=" Pelakon Jalin Hubungan Songsang Di London?" href="https://www.google.com/url?q=http://mynewshub.my/main/2014/05/26/pelakon-malaysia-jalin-hubungan-songsang-di-london/&amp;sa=U&amp;ei=Z7TdU8j4GYO68gXW8YHYAw&amp;ved=0CAYQFjAA&amp;client=internal-uds-cse&amp;usg=AFQjCNE8R8Qja6wBzvyPBEh_CwMdtLGK9g" target="_blank">London</a></strong> kerana menyambung pengajian pasca lanjutan kedoktoran falsafah di sana. - <strong>MYNEWSHUB.MY</strong>

Oleh: <strong>JULIANA JOHAR</strong>