Pada 2 Jun 2014 jam lebih kurang 4.07 petang pihak polis telah menerima maklumat menyatakan ada orang jatuh dari bangunan Pusat Komuniti, Bandar Tun Razak.

Sebaik sahaja menerima maklumat tersebut pihak polis telah bergegas ke tempat kejadian. Hasil siasatan awal pihak polis di tempat kejadian percaya mangsa didapati terjatuh dari tingkat 7 bangunan tersebut. Saksi awam yang berada berhampiran tempat kejadian sebelum itu nampak mangsa kelihatan sedang berjalan seorang diri.

Keadaan mangsa ketika ditemui dalam keadaan tertiarap. Mangsa dikenali sebagai Woo Kwan Ti (P) berumur 26 thn dan masih bujang, tinggal di Taman Mulia Bdr Tun Razak Cheras KL. Simati juga tidak bekerja.

Menurut keterangan emak mangsa, simati ada mengalami sakit psikiatri sejak 5 tahun yang lalu dan sering mendapatkan rawatan ulangan di PPUKM. Simati juga sebelum ini pernah beberapa kali cuba membunuh diri tetapi dapat diselamatkan oleh ahli keluarganya.

Mayat simati telah dibawa ke PPUKM pada 3/6/14 untuk tujuan bedah siasat.

Kes telah diklasifikasikan sebagai mati mengejut.

<strong>(FB Daily Traffic Report)</strong>