Alor Gajah: Seorang doktor lelaki atas panggilan yang sedang bertugas ditemui mati tanpa seurat benang dalam keadaan tertiarap di dalam tandas di Hospital Alor Gajah (HAG) di sini.

Difahamkan mayat mangsa berusia 29 tahun ditemui kira-kira jam 9 pagi oleh beberapa kakitangan hospital itu selepas membuka pintu tandas berkenaan yang berkunci dari dalam.

Ketua Polis Daerah Alor Gajah Supritendan Mohamad Laham berkata, mangsa dipercayai terjatuh dari mangkuk tandas di bilik air yang terletak di dalam bilik doktor atas panggilan hospital itu.

"Kali terakhir mangsa dilihat masuk ke dalam bilik doktor atas panggilan oleh kakitangan hospital pada jam 6.45 pagi ini, namun kira-kira jam 8.30 pagi dia gagal dihubungi.

"Mangsa ditemui kira-kira jam 9 pagi di dalam tandas bilik berkenaan oleh kakitangan hospital selepas mereka membuka pintu tandas itu, kes dikasifikasikan sebagai kematian mengejut," katanya.

(Petikan: http://www.hmetro.com.my)