Pernah anda tertanya-tanya bagaimanakah jika anda boleh mengecas peranti pintar anda dengan hanya meletakkan ia di poket anda? Sekarang anda boleh!

Terkini, Nokia hadir memperlihatkan sokongan pengecasan tanpa-wayar pada seluar hasil bekerjasama dengan perekabentuk A. Sauvage.

Melalui seluar tersebut, pengguna hanya perlu memasukkan telefon pintar anda yang hadir dengan sokongan pengecasan tanpa-wayar ke dalam poket, dan peranti anda akan dicas menggunakannya.

Untuk menjayakan perkara ini, ia hadir dengan pengecas tanpa-wayar Nokia DC-50 dan bateri berkapasiti 2400mAh yang menggunakan sokongan pengecasan induktif.

Seperti biasa, seluar kretif ini juga memerlukan anda mengecas kembali apabila ia habis digunakan, dan berkemungkinan perlu mengeluarkannya sebelum membasuh seluar berkenaan.

Nokia mengatakan seluar ini bakal dijual melalui Amazon tidak lama lagi, membolehkan mereka yang berminat untuk mendapatkannya.

Sumber: <a href="http://conversations.nokia.com/2014/06/18/charge-go-first-ever-wireless-charging-trousers-lumia-smartphones/" target="_blank"><strong>Nokia</strong></a>

Oleh: <strong>hzqahmd</strong>