<strong>Ketika rejim zionis bersungguh-sungguh membedil Semenanjung Gaza dan Palestin, rupa-rupanya ada ketakutan wujud dalam diri rejim laknat itu berikutan tindakan boikot yang sudah mula diambil penduduk dunia ke atas produk yang ada kaitan dengan mereka.</strong>

Perdana Menteri zionis Benjamin Netanyahu menganggap kempen memboikot atau memulaukan produk mereka adalah masalah terbesar jika ia benar-benar dilaksanakan, demikian menurut laporan <strong><a title="Sumber" href="http://www.sinarharian.com.my/global/israel-takut-kena-boikot-1.298745" target="_blank">Sinar Harian</a></strong>.

Ketika ini kedengaran ancaman dari beberapa negara antaranya Britain memaksa Netanyahu mengadakan mesyuarat tergempar kabinetnya untuk mencari jalan penyelesaian.

<strong>"Jika negara di seluruh dunia setuju memboikot produk Israel, maka ekonomi negara itu berada dalam bahaya," katanya menurut laporan Jerusalem Post.</strong>

Terdahulu, pada Februari lepas Setiuasaha Negara Amerika Syarikat John Kerry turut menyuarakan ancaman boikot oleh negara Uncle Sam itu tetapi jika rundingan damai antara Israel dan Palestin gagal.

<strong>“AS mengancam untuk memboikot segala produk Israel, jika rundingan damai <a title=" Propaganda ‘Kasih-Sayang’ Lelaki Israel Dan Wanita Palestin Dikecam" href="http://mynewshub.my/main/2014/07/10/propaganda-kasih-sayang-lelaki-israel-dan-wanita-palestin-dikecam/" target="_blank">Israel dengan Palestin</a> ini gagal,” katanya.</strong>

Sehari kemudian, Kesatuan Eropah (EU) menyatakan pendirian sama terhadap Israel.

Menteri Kewangan rejim Yair Lapid turut mengingatkan beberapa kali bahawa jika kempen boikot itu menjadi realiti terutama dari negara-negara Eropah, maka mereka akan terputus hubungan dagang terbesar di negara itu.

<strong>“Israel kemungkinan akan mengalami penurunan nilai eksport ke negara EU sehingga AS$5.7 juta (RM18 juta) dan 9,800 penduduknya akan hilang pekerjaan,” menurutnya.</strong>

<strong>Bagaimanapun, Menteri Strategi Israel, Yuval Steinitz pula beranggapan, ancaman AS dan EU itu bersifat tidak adil dan serius.</strong>

<strong>“Israel tidak dapat berunding mengenai ancaman itu jika <a title="VIDEO : Hanya Mampu Berdoa Pistol Perompak Tak Meletup" href="http://mynewshub.my/main/2014/06/24/video-pekedai-hanya-mampu-berdoa-pistol-perompak-tak-meletup/" target="_blank">pistol</a> sudah diarahkan ke kepala kami. Ini satu ugutan,” katanya.</strong>

<strong>Namun, beliau kemudiannya mengeluarkan kenyataan sinis apabila menyatakan kedua-dua negara itu tidak perlu menipu diri sendiri.</strong>

<strong>“Kita seharusnya tidak menipu diri sendiri, Dunia sedang memerhati Amerika dalam rundingan damai ini.</strong>

"Kita harus akui jika rundingan dengan Palestin gagal, dunia akan percaya bahawa kita yang bertanggungjawab dan akan ada harga yang harus dibayar,” katanya. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>

&nbsp;