Brazil - `Tertangkap’. Sikap gatal seorang penyokong pasukan England yang cuba berfoya-foya dengan seorang wanita dari Brazil ketika menonton Piala Dunia, telah dirakamkan oleh kamera TV ketika perlawanan antara England dengan Itali, Sabtu lalu.

Gambar Carl Wenz yang bertukar-tukar nombor telefon dengan wanita itu kemudiannya telah disebarkan menerusi twitter dan dikongsi lebih 2,000 orang.

Sikap mata keranjang Wenz itu menjadikan dia sebagai bahan jenaka dengan ramai pengguna twitter tertanya-tanya sama ada pasangannya akan mengamuk selepas menyaksikan gambar berkenaan.

``Harap-harap isteri/ kekasih dia tidak menonton televisyen’’ demikian sindiran pengguna twitter terhadapnya.

Sementara pengguna twitter lain iaitu beberapa lelaki pula menyatakan ` apa yang berlaku di Brazil akan kekal di situ’’ seolah-olah memberikan peringatan kepada kaum lelaki di situ.

Bagaimanapun Wenz yang sudah berteman dan mempunyai empat anak itu kemudiannya memberitahu sebuah akhbar tempatan bahawa dia tidak bermain mata dengan wanita tersebut sebaliknya hanya bersikap peramah terutama dengan penduduk di negara yang dilawatinya.

``Wanita dalam gambar itu bertanya kepada saya sama ada dia boleh bergambar dengan saya dan tentulah saya katakan boleh.

``Abangnya merakamkan gambar kami dan sedang membelek gambar itu dalam telefonnya apabila gambar kami dirakamkan,’’ katanya yang cuba mempertahankan diri.

Entah betul entah tidak alasan yang diberikan itu……

&nbsp;