TAHUN 2014 mungkin boleh disifatkan sebagai tahun 'malang' buat pelakon Hanez Suraya.

Baru sahaja dia mahu mengecapi populariti selepas bertahun-tahun dalam dunia seni, tiba-tiba dia 'tersungkur' gara-gara kontroversi membabitkan hubungan cintanya dengan suami orang.

Sejak itu, Hanez menjadi mangsa cacian oleh masyarakat sehingga kehilangan ramai <a href="http://mynewshub.my/main/2014/07/13/peminat-merungut-syampu-hanez-suraya-terlampau-mahal/" target="_blank">peminat</a> yang tidak puas hati dengan apa yang berlaku.

Menerusi <a href="http://www.sinarharian.com.my/hiburan/hanez-suraya-saya-serik-1.306577" target="_blank"><strong>Sinar Harian</strong></a>, pelakon ini telah meluahkan azamnya untuk menutup buku lama dan membuka lembaran baru dalam hidupnya.

<strong>"Kalau boleh tidak mahu lagi ada kontroversi, saya juga akan lebih berjaga-jaga dalam berkongsi perihal peribadi saya.</strong>

<strong>"Tidak ada lagi kata-kata negatif yang perlu saya telan, apatah lagi kini saya cukup berhati-hati berkongsi gambar peribadi dengan pengikut di laman Instagram. Kalau ada pun hanya perkara yang general sahaja.</strong>

<strong>"Sebagai selebriti, kita memang tidak boleh lari daripada perkara yang negatif, termasuk menjadi sasaran cemuhan orang. Tapi bukan semua perkara negatif, jadi sebab itulah saya mahu berfikiran positif.</strong>

<strong>"Saya tak mahu jika fikir yang negatif sahaja, kelak akan memberi kesan buat diri saya,"</strong> ujarnya.

Pada masa ini, <a href="http://mynewshub.my/main/2014/06/25/hanez-suraya-naik-angin-dengan-peminat/" target="_blank">Hanez</a> masih bercuti daripada sebarang aktiviti lakonan dan akan kembali semula jika keadaan sudah mengizinkan.

Bersabarlah Hanez. Diharapkan apa yang berlaku dijadikan pengajaran di masa akan datang.

Iyalah, kejayaan kadang-kadang mengambil masa bertahun-tahun untuk dicipta, tetapi kesilapan sesaat boleh memusnahkan segala-galanya.

&nbsp;

Oleh: <strong>ELZA / MYNEWSHUB.MY</strong>