TERHARU rasanya mendengar kisah penghijrahan pengacara dan pelakon Neelofa yang ditemubual melalui satu segmen dalam siaran radio IKIM FM, baru-baru ini.

Dalam temubual itu, Neelofa menceritakan perkara yang dilaluinya sejak lebih setahun lalu sebelum dia membulatkan tekad untuk memakai hijab penuh.

Antara kata-katanya:

<strong>"Bermulanya tahun lepas bila sampai satu saat saya macam...saya ada semua bendalah, boleh dikatakan walaupun tak perfect 100 percent...tapi saya dah ada kerjaya, family, kawan-kawan. Semuanya orang kata dah diberi Allah, tapi masih lagi mencari satu benda yang saya rasa tak lengkap...kebahagiaan yang konsisten. (2:18)</strong>

Menurutnya lagi, sejak tahun lepas, dia sudah mula ke kelas agama dengan adanya sokongan daripada rakan artis seperti Heliza Helmi.

Namun, Neelofa tidak menghebohkannya kepada umum kerana malu dan bimbang dikatakan tidak sesuai dengan imej yang dibawanya pada ketika itu.

<strong>"Sampai Nifsu Syaaban baru-baru ni, 13h haribulan, saya tetapkan. No matter what, shooting ke tak shooting ke, mekap ke tak mekap ke, saya nak 'fit'kan hidup saya dalam lima waktu solat ni. Saya akan teguhkan juga macam mana sekalipun. Saya akan buat juga. (6:09)</strong>

Di akhir temubual, dia kedengaran sebak ketika menceritakan bagaimana dia mengambil keputusan untuk terus berhijab selepas sahur pada hari pertama Ramadhan yang lalu.

Apapun, mari kita sama-sama dengar rakaman audio lengkap temubual Neelofa ini.

Semoga apa yang diceritakannya dapat dijadikan iktibar dan panduan terutama bagi mereka yang masih tercari-cari kekuatan untuk berubah ke arah yang lebih baik.

https://www.youtube.com/watch?v=bbpMn_B_hpY#t=199

Oleh: <strong>ELZA / MYNEWSHUB.MY</strong>

&nbsp;