SICHUAN– Kerana terlalu sayangkan bekas isterinya, seorang lelaki tidak dapat menerima hakikat bahawa mereka sudah bercerai. Bimbang ditinggalkan, lelaki itu, Lin Dajun, 40, mengurung wanita berkenaan, Lin Yan dalam bilik bawah tanah.

Lin Yan hanya diselamatkan selepas pihak berkuasa tempatan menyiasat kehilangannya, yang dibuat oleh Lin Dajun bagi mengaburi penduduk.

Wanita itu hanya dibenarkan berjalan di dalam rumah jika Lin Dajun berada di rumah. Dia diugut akan dibunuh jika melarikan diri.

Keadaan ini menyebabkan Lin Yan takut dan tidak berani melarikan diri.

Menurut polis, Lin Yan sebelum ini telah ditipu oleh bekas suaminya dengan menjemputnya ke rumah dan memberi alasan bahawa dia mahu bercakap dengannya.

Sebaik sahaja Lin Yan tiba di rumah itu, lelaki terbabit telah mengurungnya dalam bilik bawah tanah.

Lin Yan akan dirantai di dalam bilik tersebut sekiranya Lin Dajun keluar.

``Lin Dajun sebelum itu membuat laporan pihak berkuasa dengan memaklumkan bahawa Lin Yan telah hilang.

``Polis yang menyiasat kemudiannya mendapati tingkah laku Lin Dajun amat mencurigakan sehinggalah mereka menemui Lin Yan terkurung dalam bilik bawah tanah, selepas pemeriksaan dijalankan,’’ kata jurucakap polis.

Susulan itu Lin Dajun telah ditangkap dan didakwa atas tuduhan menculik.