KUALA LUMPUR - Kraftangan Malaysia akan menganjurkan program Warna-warni Aidilfitri 2014 Kompleks Kraf Kuala Lumpur dari 12 hingga 23 Julai ini.

Kraftangan Malaysia dalam satu kenyataan media memberitahu, program itu antara lain melibatkan aktiviti jualan produk kraf dan perkhidmatan Aidilfitri.

“Seramai 300 usahawan terlibat dalam program ini. Orang ramai dipelawa hadir memeriahkan Warna-warni Aidilfitri 2014,” kata kenyataan itu hari ini.

Menurut kenyataan itu, selain aktiviti jualan turut berlangsung pelbagai acara untuk memeriahkan lagi program tersebut.

Antaranya, demonstrasi dan interaktif kraf, irama aidilfitri, solat tarawih, bazar Ramadhan, buffet iftar Ramadhan , majlis bacaan yasin dan tahlil serta ceramah agama.

Turut diadakan pameran produk baru kraf aidilfitri dan warisan, tazkirah mega, pertandingan ketuk-ketuk kuali, pertandingan seni kreatif ilham aidilfitri dan banyak lagi. - mynewshub.my