KUALA TERENGGANU - Lembaga Pemasaran Pertanian Persekutuan (Fama) Terengganu menyumbangkan RM30,000 kepada tabung Palestin semalam.

Pengerusi Jawatankuasa Pertanian, Industri Asas Tani, Perusahaan Perladangan dan Komoditi negeri Nawi Mohamad berkata sumbangan itu dikutip di dua pasar tani anjuran Fama sehingga lewat petang semalam.

"Kutipan tersebut melibatkan pasar tani Kerteh di Kemaman dan pasar tani Padang Hiliran di Kuala Terengganu," katanya kepada Bernama di sini.

Menurut Nawi inisiatif Fama Terengganu mengutip sumbangan orang ramai itu bertujuan memberi peluang kepada masyarakat untuk bersama-sama meringankan penderitaan yang ditanggung oleh penduduk Palestin. - BERNAMA