Empat lagi mayat mangsa tragedi bot karam di perairan Kuala Langat ditemui, menjadikan mangsa yang disahkan terkorban setakat ini adalah lima orang.

<img class="size-medium wp-image-281693 aligncenter" src="http://mynewshub.my/main/wp-content/uploads/2014/06/unnamed-1-300x187.jpg" alt="unnamed (1)" width="300" height="187" />

Mayat dibawa ke Hospital Klang untuk bedah siasat.

Dalam pada itu operasi mencari dan menyelamat dilakukan Agensi Penguatkuasaan Maritim Malaysia (APMM) pagi tadi telah berjaya menemukan 61 penumpang yang selamat.

Tiga daripada mereka ditemui di West Estate, Pulau Carey manakala 26 yang lain termasuk kanak-kanak diselamatkan sekitar jam 10.30 pagi.

Kapal yang cuba membawa keluar 97 pendatang asing dari Malaysia ke Acheh, Indonesia ini dipercayai karam tengah malam tadi sebelum ditemui oleh penduduk tempatan berdekatan sebuah kapal korek di muara Sungai Langat, kira-kira jam 10.53 pagi tadi. <strong>#mynewshub</strong>

<strong>Oleh: SARA KHALID
Gambar: RIZA RAZAK</strong>