<strong>Selepas empat bulan pesawat Boeing 777 milik Malaysia Airlines (MAS) penerbangan MH370, kini baru kakak kepada juruterbang pesawat berkenaan, Kapten Zaharie Ahmad Shah (gambar), menolak dakwaan bahawa abangnya terlibat dalam menyebabkan kehilangannya.</strong>

Kakaknya, Sakinab Ahmad Shah selama ini hanya berdiam diri menerima pelbagai dakwaan dan tohmahan melibatkan peranan Zaharie dalam kehilangan pesawat itu pada 8 Mac lepas tetapi kali dia mula bersuara.

Dalam satu temubual bertajuk "Misteri<strong><a title=" Masih Komited Dalam Usaha Mencari Pesawat MH370" href="http://mynewshub.my/main/2014/07/12/masih-komited-dalam-usaha-mencari-pesawat-mh370/" target="_blank"> MH370</a></strong>", oleh stesen berita Channel News Asia, Sakinab menolak sama sekali teori bahawa abangnya Zaharie merampas pesawat yang diterbangkannya sendiri.

<strong>"Jika dia yang merancang semua ini, dia pastinya seorang yang bijak seperti Albert Enstein, tetapi dia tidak sebijak itu.</strong>

<strong>"Kami tidak boleh menerima, teori yang mengatakan seseorang yang ingin membunuh diri sanggup terbang selama enam jam hanya untuk pesawat itu terhempas di <a title=" Ops Pencarian MH370 Lebih Jauh Di Selatan Lautan Hindi" href="http://mynewshub.my/main/2014/06/26/operasi-pencarian-mh370-lebih-jauh-di-selatan-lautan-hindi/" target="_blank">Lautan Hindi</a>.</strong>

<strong>"Dia (Zaharie) merupakan seorang lelaki yang begitu meminati penerbangan, dia mencintai penerbangan dan banyak membelanjakan sumber kewangannya membeli model pesawat," katanya dalam temubual itu.</strong>

Ketika siasatan, timbul persoalan berkenaan kehilangan pesawat berkenaan yang dilihat diubah haluannya secara sengaja melencong daripada destinasi asal ke Beijing, China dan Zaharie dilihat antara suspek utama.

Akhbar harian United Kingdom (UK), The Telegraph melaporan bulan lepas bahawa terdapat data <strong><a title="Penerbangan Pertama Jemaah Haji 2014, 27 Ogos" href="http://mynewshub.my/main/2014/06/30/penerbangan-pertama-jemaah-haji-2014-pada-27-ogos/" target="_blank">penerbangan</a></strong> yang dipadamkan di dalam memori mesin simulator penerbangan milik Zaharie.

Data itu dikatakan latihan Zaharie, untuk mendaratkan sebuah pesawat besar di atas sebuah landasan pendek di sebuah pulau yang tidak diketahui di selatan Lautan Hindi.

Spekulasi penglibatan Zaharie dalam kehilangan pesawat MH370 semakin kuat apabila, suara yang bercakap dengan kawalan trafik udara ketika meninggalkan kawasan kawalan Malaysia di Kuala Lumpur disahkan oleh isterinya, sebagai suara Zaharie.

Sehingga hari ini, pesawat MH370 masih gagal ditemui biarpun operasi yang dilaksanakan merupakan yang terbesar di dunia dalam sejarah penerbangan.

Kini, pasukan penyiasat antarabangsa sedang bersiap sedia untuk menjalankan operasi pencarian fasa baru pada bulan depan, memberikan fokus kepada kawasan di selatan Lautan Hindi.  - <strong>MYNEWSHUB.MY</strong>

Oleh : <strong>IKA</strong>