Anugerah Bintang Popular 2013 sudah pun melabuhkan tirainya tujuh hari lalu, namun sehingga ke hari ini masih ramai lagi yang memperkatakan mengenai anugerah yang menobatkan Aaron Aziz sebagai Bintang Paling Popular 2013.

Antaranya Emma Maembong didakwa sebagai punca utama kepada kekalahan kekasih hatinya, <strong><a title="  Siapa Bakal Ungguli Bintang Paling Popular 2013? " href="https://www.google.com/url?q=http://mynewshub.my/myartis/%3Fp%3D6071&amp;sa=U&amp;ei=7OKKU7PGLYa58gWu54KYDA&amp;ved=0CAwQFjAD&amp;client=internal-uds-cse&amp;usg=AFQjCNFGbkdQXo1BnGnf4t9W3TkM4FWN6A" target="_blank">Zizan Razak</a> </strong>yang tercalon dalam lima kategori namun tidak membawa pulang sebarang trofi pada hari tersebut.

Ini kerana peminat dikatakan sudah muak dengan kisah cinta mereka yang sering dijaja di dada-dada akhbar serta di portal-portal hiburan.

Mengulas mengenai perkara itu, Emma berkata kepada portal Rotikaya, <strong>"saya tak boleh nak komen banyak tentang hal itu. Setiap orang ada rezeki masing-masing. Ada masa kita di atas, ada masa kita di bawah. Janganlah tuding jari kepada orang lain. Mungkin anugerah itu bukan rezeki dia kali ini".</strong>

Emma juga mengatakan dia tahu banyak peminat yang tidak berapa menyukai hubungan mereka namun pelakon berusia 22 tahun ini enggan mengambil pusing dengan perkara tersebut malah akan sentiasa berfikiran positif dalam menjalankan hubungannya dengan pelawak terkenal itu.

<strong>"Saya tahu ada juga yang tidak suka hubungan kami. Soal jodoh ini semua ditangan Tuhan. Saya harap peminat-peminat boleh doakan yang berbaik buat kami," katanya lagi.</strong>

Kesian juga dengan Emma ni, kekasih kalah pun, namanya teruk dihentam peminat.

Alahai, sabar je la Emma, lama-lama diamlah tu mulut mereka. - <strong>MYNEWSHUB.MY</strong>

Oleh: <strong>AUDREY LEE</strong>