Santiago - Apabila penyerang Chile Mauricio Pinilla merembat ke arah gawang pada minit terakhir tambahan masa ketika menentang Brazil, dia menyangka akan menjadi wira negaranya,

Malangnya, usaha pemain itu gagal untuk menempatkan Chile dalam lapan pasukan terbaik kejohanan Piala Dunia dan sekali gus menyingkirkan pasukan tuan rumah daripada kejohanan berkenaan apabila bola itu terkena palang.

Ia bermakna perlawanan berakhir dengan kedua-dua pasukan terikat 1-1.

Menurut sumber, Pinilla enggan melupakan detik yang hampir menjadi kejutan terbesar dalam kejohanan berkenaan.

Dia sebaliknya memilih untuk mengabadikan saat itu dengan tatu pada belakang badannya, bersama kata-kata ‘Satu sentimeter daripada kejayaan.’

<a href="http://mynewshub.my/main/wp-content/uploads/2014/07/Tatu.jpg"><img class="aligncenter  wp-image-286612" src="http://mynewshub.my/main/wp-content/uploads/2014/07/Tatu.jpg" alt="Tatu" width="443" height="286" /></a>

Brazil akhirnya menang dengan tendangan penalti, hasil daripada kecekapan penjaga golnya, Julio Cesar dan Pinilla adalah antara pemain Chile yang gagal menjaringkan penalti itu.

Pemain berusia 30 tahun itu yang bermain untuk pasukan Cagliari di Itali, menjaringkan enam gol sepanjang 30 kali mewakili pasukan kebangsaannya.

Chile adalah antara pasukan yang membuat kejutan di Brazil apabila berjaya menumpaskan juara bertahan yang juga juara Eropah, Sepanyol 2-0 dalam peringkat kumpulan. - Agensi