JOHOR BAHRU - Polis Johor menumpaskan sindiket penipuan antarabangsa menggunakan Internet atau 'Macau Scam' dengan penahanan dua lelaki warga Taiwan dalam serbuan di sebuah hotel di Kluang, Sabtu lalu.

Sindiket itu dipercayai sudah aktif dan beroperasi beberapa bulan selain menjadikan hotel berkenaan sebagai pusat operasi apabila menyewa sebanyak 20 bilik di hotel berkenaan.

Ketua Polis Johor, Datuk Mohd Mokhtar Mohd Shariff, berkata dalam serbuan itu turut dirampas antaranya 47 unit modem, pencetak, komputer riba, empat unit broadband, 16 telefon tanpa wayar dan empat kad bank. <strong>- BH Online</strong>