Mahkamah Tinggi hari ini menolak rayuan Peguam Negara terhadap pembebasan 21 peserta termasuk ahli Parlimen dan paderi Katolik kerana menyertai himpunan nyalaan lilin enam tahun lalu.

Mereka dibebaskan oleh Mahkamah Sesyen pada September 2012 selepas menyertai <strong><a title="Delegasi M’sia Sertai Perhimpunan WHA Ke-67" href="http://mynewshub.my/main/2014/05/20/delegasi-msia-sertai-perhimpunan-kesihatan-sedunia/" target="_blank">himpunan</a></strong> itu tanpa dipanggil membela diri.

<strong>21 orang yang terlibat termasuk Ahli Parlimen Petaling Jaya Utara, Tony Pua dan paderi Rev Paulino Francesco Miranda. Mereka dibebaskan daripada pertuduhan walaupun gagal mematuhi arahan polis untuk bersurai.</strong>

<strong>Mereka dituduh menyertai himpunan nyalaan lilin di hadapan bangunan Majlis Bandaraya Petaling Jaya di antara jam 9.50 malam hingga 10.10 malam pada 9 November 2008.</strong>

Tertuduh juga didapati tidak mematuhi arahan Timbalan Ketua Polis Petaling Jaya Superintendan Mohamad Shukor Sulong untuk bersurai. - <strong>The Malaysian Insider</strong>