<p style="text-align: justify;">NEW DELHI - Seorang pengarah filem dan pelakon veteran India, Manoj Kumar memfailkan saman sebanyak AS$18.5 juta (RM56.9 juta) ke atas aktor terkenal Bollywood, Shah Rukh Khan.</p>
<p style="text-align: justify;">Kumar memfailkan saman itu kerana Shah Rukh tidak memotong satu adegan yang memalukannya dalam sebuah filem berjudul Om Shanti Om yang disiarkan di Jepun pada tahun 2007.</p>
<p style="text-align: justify;">Kumar memfailkan saman itu kepada Shah Rukh dan Eros International yang menjadi penerbit filem tersebut.</p>
<p style="text-align: justify;">Menurut media India, tuntutan saman itu difailkan di sebuah mahkamah di Mumbai.</p>
<p style="text-align: justify;">Pada tahun 2008, sebuah mahkamah di Mumbai mengarahkan adegan filem tersebut dipotong.</p>
<p style="text-align: justify;">Shah Rukh kemudian meminta maaf berhubung adegan tersebut.</p>
<p style="text-align: justify;">Kumar menyatakan, filem tersebut yang disiarkan di Jepun tidak memotong adegan itu baru-baru ini.</p>
<p style="text-align: justify;">"Saya telah memaafkan mereka sebelum ini tetapi tidak kali ini. Mereka (Shah Rukh dan pihak Eros International) tidak menghormati saya," kata Kumar.</p>
<p style="text-align: justify;">Kumar yang berusia 75 tahun pernah menjadi pelakon utama dalam beberapa buah filem pada tahun 1960-an dan 1970-an.</p>
<p style="text-align: justify;">Filem komedi Om Shanti Om menampilkan Shah Rukh dan Deepika Padukone sebagai pelakon utama.</p>
<p style="text-align: justify;">Pengarah filem tersebut, Farah Khan berkata, versi filem yang silap mungkin telah diedarkan di Jepun. - AP</p>