<p style="text-align: justify;">Atlanta – Hanya kerana tidak mempunyai insurans perubatan, seorang wanita yang mempunyai tumor sebesar saiz sebiji bola dalam rahimnya, telah ditolak oleh empat buah hospital.</p>
<p style="text-align: justify;">Meskipun kelihatan sihat namun, Doris Lewis, 59, menghidap tumor dan ketumbuhan itu membesar hanya dalam tempoh dua bulan.</p>
<p style="text-align: justify;">Mujurlah hospital kelima yang dikunjunginya sanggup membuat pembedahan membuang ketumbuhan berkenaan.</p>
<p style="text-align: justify;">Menurut Lewis, pada mulanya dia menyangka perutnya membesar kerana berat badannya bertambah.</p>
<p style="text-align: justify;">Namun lama kelamaan perutnya semakin sakit dan dia mulai merasai ketumbuhan itu membesar.</p>
<p style="text-align: justify;">``Ia membesar setiap hari. Saya cuba mendapatkan insurans perubatan sejak suami saya meninggal dunia beberapa tahun lalu namun gagal.</p>
<p style="text-align: justify;">``Apabila saya cuba mengambil pelan penjagaan kesihatan mampu bayar, saya telah dimaklumkan bahawa saya sudah terlepas tarikh akhir,’’ katanya.</p>
<p style="text-align: justify;">Akhirnya selepas terlampau sakit, keluarganya menghubungi 911 dan mujurlah doktor di Hospital Universiti Emory sanggup membuat pembedahan meskipun dia tidak mempunyai insurans.</p>