<strong>Bekas Ketua Polis Negara Tan Sri Musa Hassan hari ini melalui akaun twitternya, memuatnaik gambar jenazah kanak-kanak Palestin dan mengutuk kekejaman tentera rejim zionis.</strong>

Dengan wajah-wajah kanak-kanak tidak berdosa beliau berkata pihak yang melakukan kekejaman dengan membunuh mereka adalah lebih teruk daripada pengganas.

<strong>"Sesiapa yang melakukan ini (pembunuhan rakyat Palestin) adalah lebih teruk daripada pengganas," katanya.</strong>

<a href="http://mynewshub.my/main/wp-content/uploads/2014/07/TweetMusaHassan1.jpg"><img class="aligncenter size-full wp-image-289977" src="http://mynewshub.my/main/wp-content/uploads/2014/07/TweetMusaHassan1.jpg" alt="TweetMusaHassan" width="520" height="532" /></a>Terdahulu, <strong><a title="Perlu Tegas Hukum Penyiar Berita Palsu Di Internet" href="http://mynewshub.my/main/2014/05/29/kjaan-perlu-tegas-hukum-penyiar-berita-palsu-di-internet/" target="_blank">Musa</a></strong> turut menulis tweet yang mengutuk serangan tentera zionis, rejim Israel yang melancarkan serangan sejak Selasa lepas.

Sungguh zalim zionis Yahudi dan penyokong-penyokong mereka," kata Musa melalui tweetnya.

Menurut laporan beberapa media Malaysia, mangsa serangan Israel sehingga awal hari ini sudah pun mencecah 121 orang.

<strong>Seramai 16 orang rakyat <a title=" Serangan Israel Ke Atas Palestin Awal Sabtu, Tujuh Lagi Maut" href="http://mynewshub.my/main/2014/07/12/serangan-israel-ke-atas-palestin-awal-sabtu-tujuh-lagi-maut/" target="_blank">Palestin</a> terbunuh dalam serangan awal hari ini di Semenanjung Gaza, demikian menurut sumber pasukan perubatan.</strong>

<strong>Serangan dilancarkan selepas dua terbunuh dalam satu letupan di sebuah pusat kebajikan di Beit Lahiya, utara Gaza, dan tiga lagi maut di barat Bandar Gaza.</strong>

Awal hari ini, empat dilaporkan maut di Jebaliya, utara semenanjung Gaza manakala dua lagi di bahagian selatan Deir el Balah.

Pegawai tempatan berkata, serangan awal pagi itu turut meliputi masjid dan rumah para pegawai Hamas sepanjang pesisir wilayah terbabit. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>