<p style="text-align: justify;">PUTRAJAYA - Menteri Besar Terengganu yang baharu Datuk Ahmad Razif Abdul Rahman tiba di Bangunan Perdana Putra di sini untuk menghadiri pertemuan dengan Perdana Menteri Datuk Seri Najib Tun Razak hari ini.</p>
<strong>Kenderaan yang membawa Ahmad Razif memasuki perkarangan kompleks itu kira-kira pukul 11.30 pagi.</strong>

Ahmad Razif sempat melambai ke arah kumpulan media yang menunggu, dari dalam kenderaan beliau, ketika lalu memasuki perkarangan kompleks itu.

Beberapa minit kemudian beberapa kenderaan dengan plat bermula dengan huruf 'T' (Terengganu), yang membawa anggota-anggota Dewan Undangan Negeri (Adun) Terengganu, menyusul memasuki perkarangan kompleks berkenaan. - BERNAMA