GAZA – Imej di atas memaparkan dia situasi berbeza di Gaza dan di sebuah bandar di Israel iaitu Ashkelon.

Ia memaparkan bagaimana penduduk Israel sedang bersuka ria, manakala penduduk Gaza, hilang segala-galanya.

Ketika penduduk Israel sedang gembira berjemur di tepi pantai,  keadaan berbeza bagi penduduk di Semenanjung Gaza, yang hilang  segala-galanya.

Ia adalah situasi yang dirakamkan selepas gencatan senjata terbaru selama 72 jam dilaksanakan antara Israel dan Hamas, semalam.

Di Ashkelon, penduduknya menggunakan kesempatan gencatan senjata untuk bersantai-santai, tetapi di sebelah Gaza pula, mereka mengambil peuang untuk kembali ke sisa-sisa runtuhan kediaman masing-masing.

Bagaimanapun pagi ini, pelajar sekolah tinggi di Gaza cuba dibuka secara normal.

Bagi pelajar yang telah menamatkan pengajian peringkat sekolah menengah, mereka hadir ke sekolah untuk memungut sijil pelajaran, selepas  dimaklumkan oleh Kementerian Pendidikan bahawa sijil itu sudah siap untuk dibawa pulang.