<strong>SEMPORNA</strong> - Dua mesej terakhir dihantar suami Koperal Ab Rajah Jamuan, 32, sejam sebelum ditembak mati menjadi tanda kenangan sedih seumur hidup buat Salamah Amad, 26.

Mesej itu bertanyakan mengenai anak lelaki tunggal mereka, Khairine Zafran yang berusia setahun pada 26 Julai ini dan satu <strong><a title=" Diplomat M’sia Dibawa Balik Kerana Mesej K’jaan NZ Tak Jelas" href="http://mynewshub.my/main/2014/07/02/diplomat-malaysia-dibawa-balik-kerana-mesej-kjaan-nz-tak-jelas/" target="_blank">mesej </a></strong>lagi bertanya mengenai Salamah.

<strong>‘Tidur sudah Khairine?’ dan ‘sayang buat apa?’ itu diterima Salamah jam 10 malam dan lebih dua jam selepas itu dia menerima khabar suami dikahwini pada 2008 itu terbunuh dalam serangan hendap di Water Bungalow Resort, Pulau Mabul.</strong>

Kata Salamah, perkhabaran itu umpama<strong><a title="Mimpi Umana Ke Suku Akhir Menjadi Realiti" href="http://mynewshub.my/main/2014/06/30/mimpi-umana-ke-suku-akhir-menjadi-realiti/" target="_blank"> mimpi</a></strong> kerana tidak langsung menyangka suaminya itu akan meninggalkan mereka dua beranak terlalu cepat.

“Sepanjang Ramadan ini kami hanya sempat berbuka beberapa kali saja kerana arwah diarah menjalankan tugas pengawasan di laut,” katanya ketika ditemui di rumahnya di Kampung Bubul Batu 2, dekat sini, semalam. - <strong><a title="Sumber" href="http://www.hmetro.com.my/articles/2mesejselamattinggal/Article" target="_blank">Harian Metro </a></strong>