KUALA LUMPUR - PAS Gombak menghantar hadiah berupa kek dan kad penghargaan bersempena Hari Guru 2014 kepada sebanyak 62  institusi pendidikan di kawasan itu pada 16 Mei lalu.

PAS Gombak dalam satu kenyataan media memberitahu, hadiah tersebut disampaikan oleh Ahli Dewan Undangan Negeri (ADUN) Gombak Setia, Hasbullah Mohd Ridzwan.

“Ia termasuk 18 sekolah menengah, sekolah rendah serta sekolah swasta, 28 sekolah agama KAFA Integrasi, lapan tadika Pasti dan lapan tadika kemas.

“Sumbangan kek dan kad itu diserahkan secara mengejut kepada guru besar, pengetua dan wakil sekolah sebagai simbolik meraikan guru-guru di DUN Gombak Setia,” kata kenyataan itu hari ini.

Hasbullah dalam kenyataan sama pula berkata, kehadiran beliau di sekolah terbabit mendapat sambutan baik dalam kalangan guru,

“Mereka sangat terharu dan berterima kasih atas pemberian kek simbolik menghargai jasa mereka” katanya.