Seorang lelaki berusia 38 tahun dari Melaka telah menunjukkan kemaluannya kepada pemilik gerai di Kampung Air Pasir selepas dilaporkan tidak mempunyai wang untuk membayar air kopi yang diminumnya di kedai tersebut, baru-baru ini.

Menurut The Star, ketika kejadian tiada pelanggan lain dalam gerai tersebut melainkan mangsa dan suspek berdua sahaja.

Wanita berusia 47 tahun yang merupakan pemilik gerai tersebut terkejut apabila pelanggan lelakinya itu tiba-tiba sahaja menurunkan zip seluar dan 'meletakkan' alat sulitnya di atas meja selepas memesan secawan kopi.

Panik dengan insiden itu, wanita itu kemudiannya terus berlari ke rumahnya yang terletak bersebelahan gerainya untuk mendapatkan bantuan daripada anak lelakinya yang berusia 25 tahun.

Kembali ke gerai, mereka melihat suspek duduk di meja dan menutup kemaluannya dengan menggunakan tshirt miliknya.

Selepas itu berlaku sedikit pertelingkahan yang kemudiannya pelanggan tersebut mengakui dia menunjukkan kemaluannya kerana tidak mempunyai wang untuk membayar minuman yang diandaikan boleh ditukarkan dengan tindakan gilanya itu.

Anak lelaki pemilik gerai itu kemudiannya membuat panggilan<strong> <a title="VIDEO: Peragut Dibelasah Sampai Merayu Dihantar Ke Balai Polis" href="https://www.google.com/url?q=http://mynewshub.my/main/2014/06/27/video-peragut-dibelasah-sampai-merayu-dihantar-ke-balai-polis/&amp;sa=U&amp;ei=xA61U7Uhk5CoBsO2gogP&amp;ved=0CAoQFjAC&amp;client=internal-uds-cse&amp;usg=AFQjCNEOfhYU72w9st0_s29FrfDVLqxmsw" target="_blank">polis </a></strong>di Balai Polis Machap Baru berhubung kejadian tersebut. -<strong> MYNEWSHUB.MY</strong>

Oleh: <strong>AUDREY LEE</strong>

&nbsp;

&nbsp;

&nbsp;