GAZA CITY - Tentera Israel berkata pihaknya melepaskan bom ke arah lebih 20 sasaran di Semenanjung Gaza dalam tempoh semalaman selepas mendakwa pejuang Hamas terus menembak ke arah negara itu.

Keganasan berterusan hari ini selepas gencatan senjata tiga hari antara Israel-Hamas berakhir semalam.

Pejuang Gaza dilaporkan kembali melepaskan tembakan ke arah Israel manakala Israel membalas sehingga sekurang-kurangnya lima penduduk Palestin terbunuh.

Sejak empat minggu keganasan meletus, lebih 1,900 penduduk Gaza terkorban manakala di pihak Israel 67 orang, termasuk tiga orang awam. - AP