<p style="color: #111111">Bukan hanya berpuasa dari makan dan minum, malah di bulan ini jugalah yang digalakkan membuat amal dan kekal bertenaga sepanjang hari serta menahan selera seawal subuh hari sehingga menjelang maghrib. Namun, kita haruslah kekal bertenaga sepanjang hari agar tidak tergendala pekerjaan yang ingin dilakukan dan tidak mendorong kita untuk membatalkan puasa atas sebab tidak bertenaga ketika berpuasa.</p>
Jadi, ketahui beberapa tips kesihatan agar kekal bertenaga sepanjang hari di bulan Ramadhan ini.

<strong><span style="color: #339966">1. Bersahur</span></strong>
<p style="color: #111111">Adalah diharuskan untuk bersahur selewat-lewatnya sebelum menjelang subuh. Ia ibarat sarapan pagi yang awal yang boleh memberikan tenaga sepanjang hari. Juga disarankan agar mengambil minuman atau makanan yang bergula agar glukos dalam darah meningkat untuk badan kekal bertenaga sepanjang hari. Glukos dalam darah yang semestinya kurang di awal pagi akan terus berkurang jika tidak bersahur.</p>
<strong><span style="color: #339966">2. Banyakkan minum air kosong</span></strong>
<p style="color: #111111">Sudah jadi kebiasaan jika kita lihat tatkala bulan Ramadhan tiba pastinya air manisan menjadi pilihan orang ramai manakala air kosong dilupakan. Tidak salah untuk meminum air manisan, namun air kosong juga mestilah diminum sekurang-kurangnya 6 gelas sehari. Cuaca yang tidak menentu dan selalunya agak panas membuatkan tubuh memerlukan air yang lebih untuk kekal tenaga dan hidrasi.</p>
<strong><span style="color: #339966">3. Berbuka dengan kurma</span></strong>
<p style="color: #111111">Pengambilan kurma tatkala berbuka adalah sangat digalakkan kerana kurma dapat memberi tenaga yang lebih cepat kepada tubuh setelah berpuasa sepanjang hari. Jika memulakan buka puasa dengan memakan makanan yang dimasak, badan akan cepat menjadi letih kerana penyerapan tenaga dari makanan karbohidrat yang dimasak mengambil masa lebih sedikit tidak setanding kurma.</p>
<p style="color: #111111">Sumber:  Majalah Eh!</p>