Berikut adalah kenyataan yang dihantar kepada Mynewshub oleh Persatuan Pedagang dan Pengusaha Melayu Malaysia (PERDASAMA) petang ini.

Kenyataan ini mungkin bertepatan untuk menjawab balik kenyataan sombong Israel Defense Forces yang mencabar masyarakat Islam memboikot barangan keluaran syarikat Yahudi.

Secara umum, menurut PERDASAMA, bukan sukar untuk kita mencari ganti kepada produk yang dikeluarkan oleh syarikat Yahudi di dunia pada masa kini.

<strong>Baca juga: IDF Cabar Umat Islam Boikot, Tak Jejaskan Mereka Pun Katanya… <a href="http://mynewshub.my/main/2014/08/05/puak-israel-cabar-umat-islam-teruskan-boikot-tak-jejas-mereka-langsung-katanya/" target="_blank">KLIK </a></strong>

<strong>Berikut kenyataan PERDASAMA:</strong>

Persatuan Pedagang dan Pengusaha Melayu Malaysia (PERDASAMA) menyokong penuh seruan memboikot produk keluaran Israel dan syarikat-syarikat penyokong kekejaman Yahudi.

Masyarakat Yahudi di seluruh dunia kini membantu Israel dengan hasil keuntungan mereka sedangkan rakyat Gaza terus dibiarkan menderita akibat serangan bertubi-tubi setiap hari.

Kekejaman yang dilakukan oleh Zionis ini jelas mendapat sokongan kuat daripada sekutu Yahudi di seluruh dunia yang mempertahankan tindakan rejim Zionis dan turut membantu melalui sistem pertahanan di Israel.

Kita mungkin tidak dapat melaksanakan perang darah terhadap Israel namun saya yakin perang menerusi ekonomi dengan usaha memboikot melalui bentuk urusniaga mampu memberi kesan terhadap ekonomi bukan sahaja ekonomi negara Israel malah kroni sekutunya.

Ini kerana dengan pembelian dan penggunaan perkhidmatan mereka, sedikit sebanyak menyokong dana dalam memusnahkan mereka yang tidak berdosa seperti anak-anak kecil dan warga tua di Palestin.

Saya turut menyeru seluruh rakyat Malaysia memboikot semua barangan keluaran Israel dan Yahudi bukan sahaja makanan dan minuman malah barangan perubatan, kosmetik, penerbitan, tekstil, alat hospital dan perkhidmatan serta apa sahaja yang berkaitan.

<strong>Dunia kini mampu membekalkan apa sahaja yang dikeluarkan Israel dan kepentingan Yahudi oleh itu ianya bukannya menjadi masalah besar untuk kita mencari sumber lain bagi menggantikannya.</strong>

Kemusnahan yang dilakukan oleh tentera Zionis membuktikan peperangan berunsur agama ini secara tidak langsung mempengaruhi sifat membenci antara penganut agama. Sampai bila Islam harus di hina dan di keji?

PERDASAMA amat menyanjung tinggi usaha sesetengah pihak memboikot barangan Israel, Yahudi dan sekutunya dan berharap usaha ini sedikit sebanyak dapat memberikan kesedaran dan tekanan kepada ekonomi negara tersebut.

Terima Kasih

<strong>Dato’ Moehamad Izat Emir</strong>

<strong>Presiden PERDASAMA</strong>