Pesawat Malaysia Airlines (MAS) MH370 tidak terbang mendaki pada ketinggian 13,700m dan kemudian terbang menjunam ke paras ketinggian 7,000m sebelum hilang.

Perkara itu didedahkan oleh pasukan penyiasat antarabangsa, dan ia bercanggah dengan laporan awal yang dibuat berpandukan data radar milik Tentera Udara Diraja Malaysia (TUDM).

Laporan itu ditulis <strong><a title="Sumber" href="https://my.news.yahoo.com/malaysian-military-radar-data-mh370-wrong-says-report-033152421.html" target="_blank">The New York Times (NYT)</a></strong> hari ini, mendedahkan penyiasat mendapati pesawat itu tidak terbang dalam ketinggian berbeza sebaliknya ia masih terbang pada keadaan stabil beberapa jam selepas terputus hubungan dengan kawalan trafik udara.

<strong>Ia terus terbang dalam keadaan stabil sehinggalah ia kehabisan<a title="Cicit Jutawan Minyak AS Maut Nahas Kapal Terbang" href="http://mynewshub.my/main/2014/06/14/cicit-jutawan-minyak-as-maut-nahas-kapal-terbang/" target="_blank"> minyak</a> dan berakhir di selatan Lautan Hindi.</strong>

<strong>Mereka membuat kesimpulan, selepas melakukan analisis dari data radar ketenteraan dan juga isyarat ping yang dihantar antara pesawat dengan satelit Inmarsat di atas garisan Khatulistiwa menunjukkan isyarat altitud yang diberikan adalah tidak tepat.</strong>

<strong>Laporan NYT menyebut, satu analisis semula yang dilakukan mendapati peralatan radar <a title="Ibu Duta Malaysia Ke Indonesia Meninggal Dunia" href="http://mynewshub.my/main/2014/06/24/ibu-duta-malaysia-ke-indonesia-meninggal-dunia/" target="_blank">Malaysia</a> tidak boleh memberikan bacaan ketinggian dengan tepat.</strong>

"Data dari radar utama yang menunjukkan altitud pesawat MH370 tidak tepat," NYT memetik Ketua Pusat Penyelaras Kerjasama Agensi (JACC) Angus Houston.

Radar berkenaan mengesan pesawat MH370 yang hilang pada 8 Mac lepas berubah dari haluan penerbangan asal ke Beijing di ruang udara Teluk Thailand dan kemudian terbang ke arah barat merentasi Semenanjung dan Selat Melaka.

Pesawat kemudiannya terbang melepasi radius liputan radar TUTM berhampiran pengujung Pulau Sumatera di Indonesia.

Data radar mencadangkan pesawat itu terbang melebihi ketinggian maksimumnya iaitu 13,700m dan kemudian terbang menjunam ke ketinggian 7,000m ketika di ruang udara Selat Melaka.

Bagaimanapun, kata Houston kepada NYT, dia berasa ragu-ragu jika ada pihak yang boleh secara tepat membuktikan pesawat itu terbang dalam ketinggian yang berbeza seperti laporan berkenan.

"Tiada data yang kukuh berkenaan altitud <strong><a title="AirAsia Jawab Isu Wanita Hamil Dilarang Naiki Pesawat" href="http://mynewshub.my/main/2014/06/23/airasia-jawab-isu-wanita-hamil-dilarang-naiki-pesawat/" target="_blank">pesawat</a> </strong>itu," kata Ketua Suruhanjaya Biro Keselamatan Pengangkutan Australia (ATSB) dalam laporan NYT.

Dengan berita terbaru ini, ia akan bakal mengubah fokus pencarian, termasuk muatan bahan api yang ada di pesawat yang mungkin menyebabkannya bertahan lebih lama kerana kekal di ketinggian yang sama.

Data dari isyarat ping (handshakes) membawa penyiasat membuat kesimpulan bahawa pesawat itu berakhir di selatan Lautan Hindi selepas isyarat terakhir iaitu yang ketujuh.

"Semua pihak setuju bahawa di lokasi itulah pesawat berkenaan kehabisan bahan api," kata Dolan dalam laporannya.

Pada tengah malam 8 Mac, pesawat berkenaan yang membawa 239 penumpang termasuk anak kapal hilang dari liputan radar sehingga ke hari ini. - <strong>MYNEWSHUB.MY</strong>

Oleh : <strong>KUMBANG WIRA</strong>