Hasil undian yang dijalankan sekitar jam 3 pagi tadi, Majlis Keselamatan Pertubuhan Bangsa-Bangsa Bersatu (PBB) sebulat suara menyatakan sokongan terhadap resolusi dikemukakan Australia yang mengutuk perbuatan menembak jatuh pesawat Syarikat Penerbangan Malaysia (MAS) MH17.

Turut dinyatakan dalam draf resolusi yang dipersetujui beberapa negara lain termasuk Perancis dan Rusia ini adalah gesaan agar semua pihak di wilayah timur Ukraine memberi kerjasama dalam proses siasatan yang dijalankan.

Selain itu, sebarang aktiviti ketenteraan diminta agar dihentikan untuk menjamin keselamatan pasukan penyiasat terlibat.

Begitu pun beberapa pindaan dilakukan apabila merujuk pada insiden yang telah menimpa MH17, antaranya perkataan 'ditembak' kini diubah kepada 'jatuhkan' pesawat. <strong>- MYNEWSHUB.MY</strong>