KUALA LUMPUR - Pengguna Terowong Lebuhraya SMART di sini akan menikmati diskaun tol sebanyak 20 peratus pada 28 hingga 29 Julai ini bersempena Hari Raya Aidilfitri.

Ketua Pegawai Operasi yarikat Mengurus Air Banjir dan Terowong Sdn. Bhd. (SMART), Mohd. Fuad Kamal Ariffin berkata, diskaun tol itu diberi bermula pukul 6 pagi pada 28 Julai hingga 6 pagi pada 29 Julai 2014.

“Kadar biasa adalah RM2, maka pada hari tersebut pengguna hanya perlu membayar RM1.60 sahaja,” katanya dalam satu kenyataan media hari ini.

Kenyataan sama turut memaklumkan SMART mengedarkan sebanyak 100 hamper raya kepada pengguna Terowong SMART di Plaza Tol Sungai Besi semalam.

Pemberian hamper itu sebagai menghargai pengguna SMART pada musim perayaan.