SAN FRANCISCO - Twitter hari ini mengumumkan rancangan untuk membeli SnappyTV bagi menambah perkhidmatan yang membolehkan pengguna memuat naik klip, menyunting dan berkongsi video di platformnya.

Terma perjanjian itu bagaimanapun tidak diumumkan yang menyaksikan Twitter menambah satu lagi keupayaannya bagi memberi perkhidmatan paparan visual dalam usaha meningkatkan jumlah pengkalan pelanggannya yang kian mencabar.

SnappyTV akan diintegrasikan dengan Amplify yang sedia ada dalam Twitter bagi membantu syarikat media mengagihkan kandungan video mereka ke dalam Twitter.

“Platform SnappyTV’s adalah untuk klip secara langsung (live), kemampuan untuk suntingan dan disebarkan dengan meluas menggunakan jenama dan rakan media kami untuk berkongsi video berkenaan dalam platform Amplify Twitter," kata Baljeet Singh dari Twitter dalam posting terbaharunya. - AFP