TIADA kata yang mampu membayangkan kekecewaan atlet penembak negara, Nur Ayuni Farhana Abdul Halim apabila namanya terpaksa digugurkan daripada skuad penembak negara untuk temasya<a href="http://mynewshub.my/main/2014/07/07/liew-darren-galas-tugas-chong-wei/" target="_blank"> Sukan Komanwel di Glaslow</a>, Scotland, semalam.

Ia gara-gara beg jaketnya tidak tiba bersama beg-beg lain selepas penerbangan mereka mendarat di Glaslow pada 17 Julai lalu, dipercayai masih berada di London.

<strong>"Dia sangat kecewa dan sedih...kami semua sedih.</strong>

<strong>"Kami sudah membuat laporan begnya tidak tiba bersama beg lain. Kami menunggu tiga hari...hari ini hari terakhir untuk mendaftarkan nama mereka.</strong>

<strong>"Peraturan sangat jelas mengatakan <a href="http://mynewshub.my/main/2014/06/27/sukan-menembak-prospek-pingat-emas-di-sukan-komanwel/" target="_blank">penembak</a> rifle mesti memakai jaket.</strong>

<strong>"Kami cuba memimjam jaket lain, namun ia tidak sesuai. Untuk membuat jaket baru, Nur Ayuni berkata dia perlukan dua bulan untuk membiasakan diri dengannya,"</strong> ujar pengurus skuad, Datuk Musa Omar.

Nur Ayuni merupakan pemenang pingat emas bersama pasangannya, Nur Suryani menerusi acara 10m air rifle pada kejohanan Sukan Komanwel 2010 yang lalu.

<strong>"Sekarang dia langsung tidak berpeluang untuk meneruskannya. Ia sangat menyakitkan buatnya...saya turut bersimpati,"</strong> tambahnya.

Musa memaklumkan nama Nur Ayuni telah digantikan dengan Muslifah Zulkifli untuk acara 10m air rifle.

&nbsp;

Oleh: <strong>ELZA / MYNEWSHUB.MY</strong>

<strong>(Sumber: <a href="http://www.thestar.com.my/Sport/Shooting/2014/07/21/No-jacket-so-shooter-Nur-Ayunis-out-of-Cwealth-Games/" target="_blank">The Star</a>)</strong>