Perlawanan awal pagi ini di antara juara pasukan A, Brazil dan naib juara pasukan B, Chile bakal membuka tirai perlawanan pusingan kedua, pusingan kalah mati.

Chile yang pada mulanya tidak diletakkan sebagai pasukan pilihan untuk mara sebagai 16 negara yang melepasi pusingan peringkat kumpulan, kini tampak yakin untuk terus mencipta keajaiban menentang pasukan Brazil yang pernah memenangi trofi Piala Dunia sebanyak lima kali.

Menurut bintang Juventu yang juga pemain pertahanan Chile, Arturo Vidal, dia dan rakan sepasukannya sudah bersedia untuk mengapai impian mereka dengan menamatkan badi menentang Brazil.

Sebelum ini, Brazil pernah dua kali menewaskan Chile pada peringkat sama iaitu pada tahun 1998 dan 2010.

Mampukah Chile menyekat kemaraan tuan rumah ke peringkat suku akhir sekali gus menamatkan badi kekalahan mereka kepada <strong><a title=" Jaringan Berganda Neymar Bantu Brazil Temu Chile " href="https://www.google.com/url?q=http://mynewshub.my/main/2014/06/24/jaringan-berganda-neymar-bantu-brazil-temu-chile/&amp;sa=U&amp;ei=Z3auU9zcFtidugTOioCgCw&amp;ved=0CBQQFjAH&amp;client=internal-uds-cse&amp;usg=AFQjCNGGOJdH5OColFj4iajh6mLCItDHzA" target="_blank">Brazil</a></strong>?

Jangan lupa saksikan perlawanan mereka pada awal pagi ini untuk hiburan samba anda! - <strong>MYNEWSHUB.MY</strong>

Oleh: <strong>AUDREY LEE</strong>