Penyiasatan berhubung punca sebenar kejadian nahas udara yang melibatkan penerbangan Malaysia Airlines (MH17) nampaknya mungkin akan bertemu jalan yang agak sukar apabila dilaporkan kotak hitam pesawat berkenaan kini sudah berada di Moscow, Rusia.

Pakar penerbangan menyifatkan data dalam kotak hitam mungkin dapat membantu menjelaskan lokasi sebenar di mana pesawat itu telah ditembak jatuh.

MH17 membawa 298 penumpang termasuk 15 anak kapal dari Amsterdam ke Kuala Lumpur.

Menurut sumber berita Interfax, pihak pemberontak pemisah Rusia telah menjumpai kotak hitam yang kemudiannya bersetuju untuk menyerahkan kotak hitam tersebut kepada pihak berkuasa udara Rusia untuk menyiasat kandungan data kotak hitam MH17. - <strong>MYNEWSHUB.MY</strong>

Oleh: <strong>AUDREY LEE </strong>