<p style="text-align: justify;">Lusaka, Zambia - Seorang lelaki kini tiada kemaluan dan tiga jari kakinya selepas dimakan dubuk apabila seorang bomoh memberitahu dia boleh kaya jika kehilangan anggota badan.</p>
<p style="text-align: justify;">Chamangeni Zulu dari Malawi dimasukkan ke Hospital Besar Chipata di Zambia yang terletak berhampiran sempadan Malawi selepas dia membiarkan dubuk itu memakan kemaluannya.</p>
<p style="text-align: justify;">Katanya, seorang bomoh menjanjikan kekayaan jika dia ‘mengorbankan’ anggota badannya.</p>
<p style="text-align: justify;"><strong>“Saya juga menemui beberapa orang yang giat dalam perniagaan yang juga memberitahu perkara sama,” katanya kepada akhbar Times of Zambia.</strong></p>
<p style="text-align: justify;"><strong>Sehubungan itu, katanya, dia memasuki kawasan semak sekitar jam 4 pagi Isnin lalu.</strong></p>
<p style="text-align: justify;"><strong>“Saya diarahkan berbogel. Seekor dubuk datang dan mula makan jari kaki saya sebelum turut memakan kemaluan saya,” katanya.</strong></p>
<p style="text-align: center;"><a href="http://mynewshub.my/wp-content/uploads/Horizontal_1396272247.jpg"><img class="aligncenter  wp-image-256551" alt="Horizontal_1396272247" src="http://mynewshub.my/wp-content/uploads/Horizontal_1396272247.jpg" width="324" height="259" /></a></p>
<p style="text-align: justify;">Menurutnya, bomoh itu tidak memberikan arahan jelas, malah dia juga tidak sangka akan kehilangan anggota badan berkenaan sepenuhnya jika bersetuju melakukannya.</p>
<p style="text-align: justify;">Namun Zulu tidak putus harapan dan masih mengimpi untuk jadi kaya.</p>
<p style="text-align: justify;">“Walaupun kehilangan anggota badan yang penting, saya tetap ingin kaya,” katanya yang bekerja di Zambia sejak empat bulan lalu.</p>
<p style="text-align: justify;">Menurut jurucakap Hospital Chipata, keadaannya stabil selepas dibawa untuk rawatan oleh anggota polis.</p>
<p style="text-align: justify;">Sebelum ini pada 2012, hanya 80 kilometer dari tempat kejadian, seorang lelaki turut diserang dubuk ketika keluar membuang air di tandas yang terletak di luar rumahnya. - Agensi</p>