BRASILIA - Kerajaan Brazil sudah memperuntukkan kira-kira AS$856 juta dan menyediakan 157,000 anggota tentera dan pegawai polis dalam pelan keselamatan sepanjang penganjuran Piala Dunia, bulan depan.

Menteri Pertahanan Brazil, Celso Amorim memberitahu sidang media hari ini, Brazil menyediakan pelan terbaik bagi memastikan keselamatan kepada rakyat dan pelawat yang berkunjung ke bandar raya yang menjadi tuan rumah temasya bola sepak itu bermula 12 Jun ini.

Menteri Undang-Undang, Jose Eduardo Cardozo berkata, pihak berkuasa yakin protes jalanan ketika Piala Konfederasi tahun lalu sebagai satu ancaman besar.

Menteri berkenaan berkata, wang peruntukan itu akan digunakan untuk membeli peralatan termasuk kereta peronda, pesawat, computer dan senjata api termasuk latihan khas untuk membendung pengganas, menangani ancaman bom dan risikan. - AP