ANDAI diberi peluang, mahukah anda membiarkan diri anda 'diurut' oleh beberapa ekor <a title="Ular Tedung Terbesar Pernah Ditangkap" href="http://mynewshub.my/main/2014/05/31/ular-tedung-terbesar-pernah-ditangkap/" target="_blank">ular</a> sawa?

Jika ya, Zoo Bandar Cebu di Filipina ada perkhidmatannya.

Menurut pengurus zoo, Giovanni Romarate, urutan percuma ini merupakan usaha untuk menjadikan zoo tersebut bersifat lebih interaktif kepada para pengunjungnya.

Empat ekor ular iaitu Walter, EJ, Daniel dan Michelle akan bertindak sebagai 'tukang urut' kepada para pengunjung yang berminat mencuba urutan itu.

<strong>"Mereka mengingatkan agar tidak menghembuskan nafas pada ular tersebut kerana ia umpama cubitan pada haiwan itu. Anda juga tidak boleh menjerit meminta tolong kerana ia akan merasakan getaran anda sekaligus menyangka anda sebagai mangsa atau pemangsa,"</strong> ujar seorang pelancong, Ian Maclean.

Apapun, jangan bimbang kerana ular-ular ini akan diberi makan 10 ekor ayam terlebih dahulu sebelum sesi urutan bagi mengelakkan anda menjadi 'makanan' mereka...

Oleh: <strong>ELZA / MYNEWSHUB.MY</strong>

&nbsp;