London – Seorang wanita yang sedang sakit tenat berharap dapat mengumpul wang sebanyak $5,000 bagi membolehkannya membaiki giginya yang telah rosak akibat penyakit Langerhan Cell Histiocytosis .

Kelly Murray berharap dengan adanya gigi, dia dapat memberikan senyuman paling manis ketika bergambar dengan dua anak lelakinya, Bradley, 10 dan Louis, 9, sebelum menghembuskan nafas terakhir.

``Saya ingin memberikan gambar keluarga bahagia kepada anak-anak saya supaya mereka akan mengingati saya apabila saya tiada lagi di sisi mereka,’’ katanya.

Jelasnya, gambar tersebut akan membolehkan anak-anaknya mengingati imej wajahnya yang menarik, ketika mereka membesar kelak.

Murray disahkan menghidap penyakit berkenaan ketika berusia 20 tahun, dan turut menyebabkan paru-parunya tidak berfungsi.

Penyakit Langerhan Cell Histiocytosis itu telah menyebabkan gusinya mereput.

Dia dipercayai satu-satunya pesakit Langerhan Cell Histiocytosis yang melahirkan anak.