<p style="text-align: justify;">KUALA TERENGGANU - Ahli Dewan Undangan Negeri (ADUN) Ajil, Ghazali Taib, menjelaskan tindakannya mengikut jejak Datuk Seri Ahmad Said keluar UMNO, tiga hari lalu adalah bersandarkan prinsipnya yang setia pada ketua.</p>
<p style="text-align: justify;">Beliau dihubungi selepas mengadakan pertemuan santai dengan Perdana Menteri, Datuk Seri Najib Razak bersama Menteri Besar, Datuk Ahmad Razif berkata lewat malam tadi.</p>
<p style="text-align: justify;">Beliau berkata, pertukaran menteri besar yang terlalu drastik dan mengejut turut mencetuskan tindakannya itu.</p>
<p style="text-align: justify;">"Kita memang orang UMNO dulu, kini dan selamanya. Cuma apa yang berlaku ini terlalu mengejut dan kita tidak bersedia dari segi mental.</p>
<p style="text-align: justify;">"Adalah menjadi prinsip saya bahawa saya tidak akan meninggalkan pemimpin dan ketua saya. Itu yang menyebabkan berlakunya perkara itu (keluar UMNO) dan bukan kerana mengkhianati parti.</p>
<p style="text-align: justify;">"Seperti apa yang saya lakukan terhadap Datuk Seri Ahmad (tidak meninggalkan ketua), begitu juga yang akan saya lakukan kepada menteri besar baru kita, Datuk Ahmad Razif Abd Rahman.</p>
<p style="text-align: justify;">Semalam, Ahmad Said mengumumkan menarik balik surat peletakan jawatannnya dalam UMNO dan kembali bersama parti itu. Mengikut jejaknya ialah Ghazali dan ADUN Bukit Besi, Roslee Daud. - <strong>BH Online</strong></p>