<p style="text-align: justify;">SYDNEY - Legenda Formula Satu (F1), F1 Sir Jack Brabham yang dianggap salah pemandu dan pemilik pasukan paling berjaya dalam sukan itu meninggal dunia hari ini di kediamannya selepas sakit sejak sekian lama, kata ahli keluarganya.</p>
<p style="text-align: justify;">"Ini adalah hari paling sedih bagi kami semua. Bapa saya meninggal dunia dengan aman di kediamannya pada usia 88 tahun pagi ini.</p>
<p style="text-align: justify;">"Sepanjang hidupnya memang menakjubkan, mencapai kejayaan lebih daripada apa yang diimpikan dan dia akan terus hidup menerusi warisan yang ditinggalkan,"</p>
<p style="text-align: justify;">kata anak lelakinya, David Brabham dalam satu kenyataan.</p>
<p style="text-align: justify;">Pemandu kelahiran Australia itu begitu berpengaruh dalam sukan berkenaan apabila muncul juara dunia pada 1959 dan 1960 bersama Cooper Racing Team dan sekali lagi pada 1966 untuk pasukan miliknya sendiri. - AFP</p>