Walaupun tewas kepada pasukan Jerman pada pusingan kalah mati, namun kesedihan itu tidak menghalang pasukan bola sepak Algeria daripada mendermakan imbuhan atau bonus mereka sepanjang kemunculan di Piala Dunia 2014 kepada rakyat Palestin di Semenanjung Gaza.

Menurut laporan portal Diehardsport.com, pasukan ini yang rata-ratanya beragama Islam telah mengambil keputusan untuk mendermakan wang bonus mereka atas dasar keprihatinan terhadap penduduk Palestin.

Jumlah wang yang didermakan pasukan itu dipercayai sebanyak USD9 juta (RM29 juta) menurut salah seorang pemainnya, Islam Slimani.

Sementara itu, prestasi cemerlang<strong> <a title="Jerman Layak Suku Akhir Atasi Algeria Di Masa Tambahan ." href="https://www.google.com/url?q=http://mynewshub.my/main/2014/07/01/jerman-layak-suku-akhir-atasi-algeria-di-masa-tambahan/&amp;sa=U&amp;ei=jtu0U929FMGKqga2jICIAw&amp;ved=0CAoQFjAC&amp;client=internal-uds-cse&amp;usg=AFQjCNFvCZnJoRbpyLOtRYoeYqBNZUkCZA" target="_blank">Algeria</a></strong> pada edisi Piala Dunia pada kali ini sangat menggembirakan peminat mereka yang tidak menyangkakan pasukan negara mereka mampu melangkah sehingga ke pusingan kalah mati dan turut memaksa pasukan Jerman untuk bermain di minit-minit tambahan demi menempah slot ke pusingan suku akhir. - <strong>MYNEWSHUB.MY</strong>

Oleh: <strong>AUDREY LEE</strong>